বোলতার দিক দিয়ে দেখলে বিষয়টা কিন্তু অত্যন্ত উপকারী। এই বোলতার (ডিনোক্যাম্প্যাস ককিনেলা) গুটি অত্যন্ত ভঙ্গুর। অন্যান্য কীটমাকড় খুব তৃপ্তির সাথে এই গুটি খেয়ে ফেলবে। কিন্তু এই খাদকেরা গুটির দিকে অগ্রসর হলে এর উপরে বসে থাকা গুবরেপোকা তার ধ্যান ভেঙে অঙ্গ-প্রত্যঙ্গ ঝাড়া দিয়ে উঠবে। তাতে গুটিখাদক কীটপতঙ্গরা ভয় পেয়ে ফেরত যাবে। তার মানে গুবরেপোকা আসলে বোলতা-গুটির দেহরক্ষী হিসেবে কাজ করছে। বিশ্বস্ততার সাথে এই দায়িত্ব সে পালন করবে প্রায় এক সপ্তাহের মতো — যখন গুটি কেটে পূর্ণাঙ্গ বোলতা বের হয়ে আসবে, উড়াল দেবে আকাশে।